Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 1 Pv 117/13/8810	Spišská Nová Ves, 7.6.2013
EEČ : 2-68-257-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
od 06. februára 2012, do 27. mája 2013, v Spišskej Novej Vsi, v Levoči a inde, ako otec maloletých detí JXXXXX nar. XXXXX, XXXXX XXXXX nar. XXXXX, neprispieval riadne a včas na ich výživu, i keď mu táto povinnosť vyplýva z § 62 Zákona o rodine a podľa právoplatného rozsudku Okresného súdu v Spišskej Novej Vsi sp. zn. 12P 41/05 zo dňa 02.08.2005, mal prispievať vždy do 15. dňa v mesiaci sumou po 21,41 € na každé z detí do rúk  XXXXX  (XXXXX  23,   čím   mu   vznikol   dlh   na   výživnom   najmenej  v  sume 
428,20 €,

lebo zanikla trestnosť činu

Odôvodnenie:
Poverený príslušník OR PZ, Odboru poriadkovej polície, Obvodného oddelenia policajného zboru v Spišskej Novej Vsi stíhal obvineného XXXXX pre prečin zanedbania povinnej výživy podľa § 207 ods. 1 Tr. zákona, na tom skutkovom základe, že od 06. februára 2012, do 27. mája 2013, v Spišskej Novej Vsi, v Levoči a inde, ako otec maloletých detí JXXXXX, nar. XXXXX, XXXXX KXXXXX XXXXX, neprispieval riadne a včas na ich výživu, i keď mu táto povinnosť vyplýva z § 62 Zákona o rodine a podľa právoplatného rozsudku Okresného súdu v Spišskej Novej Vsi sp. zn. 12P 41/05 zo dňa 02.08.2005, mal prispievať vždy do 15. dňa v mesiaci sumou po 21,41 € na každé z detí do rúk  XXXXX  (XXXXX   čím   mu   vznikol   dlh   na   výživnom   najmenej  v  sume 
428,20 €.

     Obvinený XXXXX spáchanie skutku priznal, keď vo výsluchu zo dňa 27.05.2013 uviedol, že bežné výživné na svoje dve dcéry riadne neplatil  od  augusta 2012, nakoľko bol bez zamestnania. Dňa 05.04.2013 zaslal však matke detí výživné v sume 100 €, dňa 25.04.2013 v sume 220 € a dňa 27.05.2013 v sume 90 €, spolu 410 €. Zostal mu tak dlh v sume 18,20 €. Žije v Prahe, býva na ubytovni a pracuje len brigádnicky. 

     Matka detí XXXXX (XXXXX) potvrdila, že obvinený si riadne výživné neplnil od augusta 2012. Súčasne potvrdila úhradu výživného po vznesení obvinenia, kedy jej obvinený uhradil postupne 100 € dňa 05.04.2013 a 220 € dňa 25.04.2013. Poštová poukážka zo dňa 27.05.2013 potvrdzuje aj úhradu výživného  v sume 90 € a ďalšia poukážka z toho istého dňa v sume 19 €. 
     Z uvedeného je zrejmé, že obvinený má uhradený celý dlh na výživnom za stíhané obdobie 10 mesiacov celkom v sume 428,20 €.

     Z výpovede matky detí, ani z iných dôkazov nebolo zistené, aby neplnenie vyživovacej povinnosti malo pre oprávnené deti i trvalo nepriaznivé následky.

     Podľa § 215 ods. 1 písm. h) Tr. poriadku „prokurátor zastaví trestné stíhanie, ak zanikla trestnosť činu“.  

     Podľa § 86 písm. a) Tr. zákona „trestnosť zanedbania povinnej výživy zaniká, ak  trestný čin  nemal  trvalo  nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu“.

     Keďže boli splnené podmienky účinnej ľútosti, bolo potrebné rozhodnúť tak, ako je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Irena Kurucová
prokurátorka